title: Kommissionens gennemførelsesforordning (EU) 2018/1872 af 23. november 2018 om fravigelse af forordning (EF) nr. 2305/2003, (EF) nr. 969/2006 og (EF) nr. 1067/2008, af gennemførelsesforordning (EU) 2015/2081 og (EU) 2017/2200, af forordning (EF) nr. 1964/2006, af gennemførelsesforordning (EU) nr. 480/2012 og af forordning (EF) nr. 1918/2006 for så vidt angår datoen for indgivelse af ansøgninger og udstedelse af importlicenser i 2019 inden for rammerne af toldkontingenter for korn, ris og olivenolie og om fravigelse af forordning (EU) 2016/2080 for så vidt angår fristen for behandling af bud, der indgives i forbindelse med salg ved licitationsprocedure af skummetmælkspulver inden for rammerne af offentlig intervention i 2019

text:
                  30.11.2018

                  DA

                  Den Europæiske Unions Tidende

                  L 306/9

         KOMMISSIONENS GENNEMFØRELSESFORORDNING (EU) 2018/1872
         af 23. november 2018
         om fravigelse af forordning (EF) nr. 2305/2003, (EF) nr. 969/2006 og (EF) nr. 1067/2008, af gennemførelsesforordning (EU) 2015/2081 og (EU) 2017/2200, af forordning (EF) nr. 1964/2006, af gennemførelsesforordning (EU) nr. 480/2012 og af forordning (EF) nr. 1918/2006 for så vidt angår datoen for indgivelse af ansøgninger og udstedelse af importlicenser i 2019 inden for rammerne af toldkontingenter for korn, ris og olivenolie og om fravigelse af forordning (EU) 2016/2080 for så vidt angår fristen for behandling af bud, der indgives i forbindelse med salg ved licitationsprocedure af skummetmælkspulver inden for rammerne af offentlig intervention i 2019
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra e),
         under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 28, og
         ud fra følgende betragtninger:

                     (1)

                     Kommissionens forordning (EF) nr. 2305/2003 (3), (EF) nr. 969/2006 (4) og (EF) nr. 1067/2008 (5) og Kommissionens gennemførelsesforordning (EU) 2015/2081 (6) og (EU) 2017/2200 (7) fastsætter særlige bestemmelser for indgivelse af ansøgning om og udstedelse af importlicenser for byg under kontingent 09.4126, for majs under kontingent 09.4131, for blød hvede af anden kvalitet end høj kvalitet under kontingent 09.4123, 09.4124, 09.4125 og 09.4133 og for visse kornarter med oprindelse i Ukraine under kontingent 09.4306, 09.4307, 09.4308, 09.4277, 09.4278 og 09.4279.

                     (2)

                     Kommissionens forordning (EF) nr. 1964/2006 (8) og Kommissionens gennemførelsesforordning (EU) nr. 480/2012 (9) fastsætter særlige bestemmelser for indgivelse af ansøgninger om og udstedelse af importlicenser for ris med oprindelse i Bangladesh under kontingent 09.4517 og brudris under kontingent 09.4079.

                     (3)

                     Kommissionens forordning (EF) nr. 1918/2006 (10) fastsætter særlige bestemmelser for indgivelse af ansøgninger om og udstedelse af importlicenser for olivenolie med oprindelse i Tunesien under kontingent 09.4032.

                     (4)

                     Kommissionens gennemførelsesforordning (EU) 2016/2080 (11) fastsætter særlige bestemmelser om fristen for indgivelse af bud i forbindelse med salg af skummetmælkspulver ved licitationsprocedure.

                     (5)

                     På grund af fri- og helligdagene i 2019 bør forordning (EF) nr. 2305/2003, (EF) nr. 969/2006 og (EF) nr. 1067/2008, gennemførelsesforordning (EU) 2015/2081 og (EU) 2017/2200, forordning (EF) nr. 1964/2006, gennemførelsesforordning (EU) nr. 480/2012 og forordning (EF) nr. 1918/2006 fraviges i visse perioder, for så vidt angår datoerne for indgivelse af importlicensansøgninger og udstedelse af disse licenser, for at de pågældende kontingentmængder kan overholdes.

                     (6)

                     På grund af fri- og helligdagene i 2019 bør gennemførelsesforordning (EU) 2016/2080 fraviges i visse perioder, for så vidt angår datoerne for indgivelse af bud og behandling heraf.

                     (7)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Korn

               1.   Uanset artikel 3, stk. 1, andet afsnit, i forordning (EF) nr. 2305/2003 kan der i 2019 ikke indgives ansøgninger om importlicens for byg under kontingent 09.4126 efter fredag den 13. december 2019, kl. 13.00 belgisk tid.

               2.   Uanset artikel 4, stk. 1, andet afsnit, i forordning (EF) nr. 969/2006 kan der i 2019 ikke indgives ansøgninger om importlicens for majs under kontingent 09.4131 efter fredag den 13. december 2019, kl. 13.00 belgisk tid.

               3.   Uanset artikel 4, stk. 1, andet afsnit, i forordning (EF) nr. 1067/2008 kan der i 2019 ikke indgives ansøgninger om importlicens for blød hvede af anden kvalitet end høj kvalitet under kontingent 09.4123, 09.4124, 09.4125 og 09.4133 efter fredag den 13. december 2019, kl. 13.00 belgisk tid.

               4.   Uanset artikel 2, stk. 1, andet afsnit, i gennemførelsesforordning (EU) 2015/2081 kan der i 2019 ikke indgives ansøgninger om importlicens for korn med oprindelse i Ukraine under kontingent 09.4306, 09.4307 og 09.4308 efter fredag den 13. december 2019, kl. 13.00 belgisk tid.

               5.   Uanset artikel 2, stk. 1, andet afsnit, i gennemførelsesforordning (EU) 2017/2200 kan der i 2019 ikke indgives ansøgninger om importlicens for korn med oprindelse i Ukraine under kontingent 09.4277, 09.4278 og 09.4279 efter fredag den 13. december 2019, kl. 13.00 belgisk tid.

            Artikel 2
            Ris

               1.   Uanset artikel 4, stk. 3, første afsnit, i forordning (EF) nr. 1964/2006 kan der i 2019 ikke indgives ansøgninger om importlicens for ris med oprindelse i Bangladesh under kontingent 09.4517 efter fredag den 6. december 2019, kl. 13.00 belgisk tid.

               2.   Uanset artikel 2, stk. 1, tredje afsnit, i gennemførelsesforordning (EU) nr. 480/2012 kan der i 2019 ikke indgives ansøgninger om importlicens for brudris under kontingent 09.4079 efter fredag den 6. december 2019, kl. 13.00 belgisk tid.

            Artikel 3
            Olivenolie
            Uanset artikel 3, stk. 1, i forordning (EF) nr. 1918/2006 kan der i 2019 ikke indgives ansøgninger om importlicens for olivenolie med oprindelse i Tunesien efter tirsdag den 10. december 2019.

            Artikel 4
            Bud i forbindelse med salg af skummetmælkspulver ved licitationsprocedure
            Uanset artikel 2, stk. 2, i gennemførelsesforordning (EU) 2016/2080 udløber fristen i 2019 for indgivelse af bud til dellicitationerne i januar kl. 11.00 (belgisk tid) den anden og fjerde tirsdag i måneden.

            Artikel 5
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den udløber den 1. januar 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. november 2018.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 206 af 30.7.2016, s. 71.

            (3)  Kommissionens forordning (EF) nr. 2305/2003 af 29. december 2003 om åbning og forvaltning af EF-toldkontingentet for import af byg fra tredjelande (EUT L 342 af 30.12.2003, s. 7).

            (4)  Kommissionens forordning (EF) nr. 969/2006 af 29. juni 2006 om åbning og forvaltning af et EF-toldkontingent for import af majs fra tredjelande (EUT L 176 af 30.6.2006, s. 44).

            (5)  Kommissionens forordning (EF) nr. 1067/2008 af 30. oktober 2008 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande og om undtagelsesbestemmelser til Rådets forordning (EF) nr. 1234/2007 (kodificeret udgave) (EUT L 290 af 31.10.2008, s. 3).

            (6)  Kommissionens gennemførelsesforordning (EU) 2015/2081 af 18. november 2015 om åbning og forvaltning af toldkontingenter for import af visse kornarter med oprindelse i Ukraine (EUT L 302 af 19.11.2015, s. 81).

            (7)  Kommissionens gennemførelsesforordning (EU) 2017/2200 af 28. november 2017 om åbning og forvaltning af toldkontingenter for import af visse kornarter med oprindelse i Ukraine (EUT L 313 af 29.11.2017, s. 1).

            (8)  Kommissionens forordning (EF) nr. 1964/2006 af 22. december 2006 om detaljerede regler for åbning og forvaltning af et kontingent for import af ris med oprindelse i Bangladesh i henhold til Rådets forordning (EØF) nr. 3491/90 (EUT L 408 af 30.12.2006, s. 19).

            (9)  Kommissionens gennemførelsesforordning (EU) nr. 480/2012 af 7. juni 2012 om åbning og forvaltning af et toldkontingent for brudris henhørende under KN-kode 1006 40 00 til fremstilling af tilberedte næringsmidler henhørende under KN-kode 1901 10 00 (EUT L 148 af 8.6.2012, s. 1).

            (10)  Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (EUT L 365 af 21.12.2006, s. 84).

            (11)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).


title: Kommissionens gennemførelsesforordning (EU) 2018/1873 af 28. november 2018 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  30.11.2018

                  DA

                  Den Europæiske Unions Tidende

                  L 306/12

         KOMMISSIONENS GENNEMFØRELSESFORORDNING (EU) 2018/1873
         af 28. november 2018
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. november 2018.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (i EUR/100 kg)

                                 Sikkerhed, jf. artikel 3
                                 (i EUR/100 kg)

                                 Oprindelse (1)

                                 0207 14 10

                                 Udskårne udbenede stykker af høns af arten Gallus domesticus, frosne

                                 260,1

                                 12

                                 AR

                                 222,8

                                 23

                                 BR

                                 333,4

                                 0

                                 CL

                                 256,7

                                 13

                                 TH

                                 0207 27 10

                                 Udskårne udbenede stykker af kalkun, frosne

                                 311,9

                                 0

                                 BR

                                 362,7

                                 0

                                 CL

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 269,1

                                 5

                                 BR

               «

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).


title: Kommissionens gennemførelsesforordning (EU) 2018/2044 af 19. december 2018 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  21.12.2018

                  DA

                  Den Europæiske Unions Tidende

                  L 327/63

         KOMMISSIONENS GENNEMFØRELSESFORORDNING (EU) 2018/2044
         af 19. december 2018
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. december 2018.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (i EUR/100 kg)

                                 Sikkerhed, jf. artikel 3
                                 (i EUR/100 kg)

                                 Oprindelse (1)

                                 0207 12 90

                                 Fjerkrækroppe af arten Gallus domesticus, såkaldte 65 pct.-høns, frosne

                                 113,4

                                 1

                                 AR

                                 0207 14 10

                                 Udskårne udbenede stykker af høns af arten Gallus domesticus, frosne

                                 271,2
                                 219,7
                                 333,0
                                 246,1

                                 9
                                 24
                                 0
                                 16

                                 AR
                                 BR
                                 CL
                                 TH

                                 0207 27 10

                                 Udskårne udbenede stykker af kalkun, frosne

                                 340,2
                                 362,7

                                 0
                                 0

                                 BR
                                 CL

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 308,2

                                 0

                                 BR

               «

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).


title: Kommissionens gennemførelsesforordning (EU) 2018/2041 af 17. december 2018 om tarifering af visse varer i den kombinerede nomenklatur

text:
                  21.12.2018

                  DA

                  Den Europæiske Unions Tidende

                  L 327/50

         KOMMISSIONENS GENNEMFØRELSESFORORDNING (EU) 2018/2041
         af 17. december 2018
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. december 2018.

                  På Kommissionens vegne

                  For formanden

               Stephen QUEST

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering
                        (KN-kode)

                        Begrundelse

                        (1)

                        (2)

                        (3)

                        Kabelkonnektorer (»hanstik eller hunstik«) af kobber til en spænding på højst 1 000  V.
                        Varen har enten en stikprop (et såkaldt hanstik) eller en stikdåse (et såkaldt hunstik) i den ene ende og en kontaktanordning i form af en klemme, der er beskyttet med et lag af isolerende materiale, i den anden ende.
                        Varen anvendes til at forbinde andre ledninger eller kabler end koaksialkabler.
                        Varen skaber forbindelse ved tilslutning af »hanstikket« til »hunstikket« uden brug af værktøj.
                        Se billedet (*1)

                        8536 69 90

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8536 , 8536 69  og 8536 69 90 .
                        Varen har de samme objektive kendetegn som en stikprop (»hanstik«) eller en stikdåse (»hunstik«) udstyret med en anden kontaktanordning (se også de forklarende bemærkninger til HS, pos. 8536 , gruppe III), litra A), nr. 1), samt de forklarende bemærkninger til den kombinerede nomenklatur, underpos. 8536 69 10  til 8536 69 90 ). Tarifering under underpos. 8536 90 10  som andet forbindelsesmateriel til ledninger og kabler er derfor udelukket.
                        Varen skal derfor tariferes under KN-kode 8536 69 90  som andre stikpropper og -dåser.

               (*1)  Billedet er kun vejledende.


title: Kommissionens gennemførelsesforordning (EU) 2018/2042 af 18. december 2018 om ændring af gennemførelsesforordning (EU) 2017/1152 for at præcisere betingelserne for WLTP-prøvning og om overvågning af typegodkendelsesdata (EØS-relevant tekst.)

text:
                  21.12.2018

                  DA

                  Den Europæiske Unions Tidende

                  L 327/53

         KOMMISSIONENS GENNEMFØRELSESFORORDNING (EU) 2018/2042
         af 18. december 2018
         om ændring af gennemførelsesforordning (EU) 2017/1152 for at præcisere betingelserne for WLTP-prøvning og om overvågning af typegodkendelsesdata
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 510/2011 af 11. maj 2011 om fastsættelse af præstationsnormer for nye lette erhvervskøretøjers emissioner inden for Unionens integrerede tilgang til nedbringelse af CO2-emissionerne fra personbiler og lette erhvervskøretøjer (1), særlig artikel 13, stk. 6, tredje afsnit, og
         ud fra følgende betragtninger:

                     (1)

                     For at tage højde for niveauforskellen mellem de CO2-emissioner, der er fastsat i henhold til New European Test Cycle (NEDC), og dem, der er fastsat i henhold til den verdensomspændende harmoniserede prøvningsprocedure for lette køretøjer (WLPT), er der i medfør af Kommissionens gennemførelsesforordning (EU) 2017/1152 (2) fastsat en metode til korrelation af CO2-emissionsværdierne for så vidt angår lette erhvervskøretøjer.

                     (2)

                     Korrelationsmetoden skal give resultater, som sikrer, at de reduktionskrav, der er fastsat i forordning (EU) nr. 510/2011, er lige strenge under de gamle og de nye testprocedurer. Godkendelsesmyndighederne og de tekniske tjenester bør derfor sammen med fabrikanterne stræbe efter at sikre, at WLTP- og NECD-prøvninger udført i henhold til denne forordning opfylder prøvningsbetingelser, der er sammenlignelige og sammenhængende med forordningens målsætninger.

                     (3)

                     Det er derfor nødvendigt at præcisere visse aspekter af de WLTP-prøvningsbetingelser, som bør gælde for foretagne korrelationer med henblik på WLTP- og NECD-overvågning af CO2-emissionsværdier for nyregistrerede køretøjer i 2020. Disse præciseringer bør finde anvendelse, uden at det berører proceduren og kravene i Kommissionens forordning (EU) 2017/1151 (3), og uden at det påvirker gyldigheden af de typegodkendelser, der er udstedt på grundlag heraf.

                     (4)

                     Det er ligeledes nødvendigt at fastslå forskellen i 2020 mellem de CO2-emissionsværdier, som fabrikanterne oplyser med henblik på WLTP-typegodkendelse, og de værdier, der måles i henhold til forordning (EU) 2017/1151. Fabrikanterne bør derfor pålægges at beregne og rapportere WLTP-CO2-værdier for alle nye lette erhvervskøretøjer, der registreres i kalenderåret 2020, idet de anvender måleværdier for køretøj H og L som input til interpolationsmetoden.

                     (5)

                     For et begrænset antal interpolationsfamilier vil kun køretøj H's måleværdier være tilgængelige i 2020. Antallet af disse familier bør overvåges nøje, og Kommissionen bør overveje at udelukke disse familier fra beregningen af referencedataene for 2020, hvis der sker en stigning i antallet af sådanne familier sammenlignet med situationen i 2018.

                     (6)

                     Gennemsigtigheden i emissionsprøvningen bør forbedres, og data fra WLTP-prøvninger såvel som korrelationsresultaterne bør derfor stilles til rådighed for Kommissionen. Det vil gøre det muligt for Kommissionen hurtigt at identificere og afhjælpe problemer og eventuelle uoverensstemmelser i gennemførelsen af procedurerne. Af den årsag bør inputdatamatrixen for hver udført WLTP-prøvning udarbejdes og fremsendes til Kommissionen i sin helhed som del af dataudvekslingen via korrelationsværktøjet. For at sikre fortroligheden bør inputdatafilen krypteres ved fremsendelsen.

                     (7)

                     Foranstaltningerne i denne forordning er i overensstemmelse med udtalelse fra Udvalget for Klimaændringer —

               VEDTAGET DENNE FORORDNING:

            Artikel 1
            I gennemførelsesforordning (EU) 2017/1152 foretages følgende ændringer:

                        1)

                        Følgende artikel 6a tilføjes:

                           »Artikel 6a
                           Rapportering af WLTP-måleresultater

                              1.   Fabrikanterne beregner den kombinerede CO2-værdi for hver nyt let erhvervskøretøj, som registreres i 2020, i overensstemmelse med den formel, der er fastsat i andet afsnit i punkt 3.2.3.2.4 i underbilag 7 til bilag XXI til forordning (EU) 2017/1151, hvor MCO2-H og MCO2-L for de pågældende interpolationsfamilier erstattes af værdierne MCO2,C,5, der stammer fra punkt 2.5.1.1.3 (køretøj H) og 2.5.1.2.3 (køretøj L) i EF-typegodkendelsesattesten som angivet i modellen i tillæg 4 til bilag I til forordning (EU) 2017/1151.
                              Hvis det enkelte køretøjs kombinerede CO2-emissioner udelukkende fastsættes ved henvisning til køretøj H, angiver fabrikanterne værdien MCO2,C,5 fra punkt 2.5.1.1.3 (køretøj H) i EF-typegodkendelsesattesten.
                              Fabrikanterne indgiver senest tre måneder efter modtagelse af Kommissionens meddelelse om foreløbige data for 2020 disse CO2-emissionsværdier sammen med de MCO2,C,5 -værdier, der er anvendt til beregningen, til Kommissionen ved at uploade dataene under deres profil i Det Europæiske Miljøagenturs Business Data Repository.

                              2.   Hvis de i stk. 1 nævnte data ikke indgives inden den fastsatte frist, tager Kommissionen den værdi, der er registreret under punkt 2.5.1.2.3 i EF-typegodkendelsesattesten og betragter denne værdi som de kombinerede CO2-emissioner med henblik på stk. 1 for alle nyregistrerede køretøjer i den interpolationsfamilie, som typegodkendelsesattesten er udstedt for, og, hvis det er passende, for de familier, hvor kun målinger for køretøj H er tilgængelige.«

                        2)

                        I bilag I foretages følgende ændringer:

                                    a)

                                    Følgende indsættes som punkt 2.2a og 2.2b:
                                    »2.2a.   WLTP-prøvningsbetingelser
                                    For at WLTP-prøvningen kan betragtes som relevant, jf. punkt 2.2 i bilag I til denne forordning, og med henblik på at fastslå det i punkt 2.4 omhandlede indgangsdatasæt, finder prøvningsbetingelserne i bilag XXI til forordning 2017/1151 anvendelse med følgende præciseringer:

                                                a)

                                                Korrektionen af WLTP-prøvningens resultater for CO2-masseemissioner, jf. tillæg 2 til underbilag 6 til bilag XXI til forordning (EU) 2017/1151, finder anvendelse på alle sådanne prøvningsresultater, uanset bestemmelserne i punkt 3.4.4, litra a), i nævnte tillæg.

                                                b)

                                                Hvis prøvningskøretøjet er udstyret med teknologier, som påvirker dets CO2-præstationer, herunder, men ikke udelukkende, teknologier som omhandlet i punkt 42-50 i den i punkt 2.4 fastsatte inputdatamatrix, og som efter planen skal fungere under prøvningen, skal disse teknologier, med forbehold for kravene i forordning (EU) 2017/1151, fungere under køretøjsprøvningen, uanset prøvningsprocedure (dvs. NECD eller WLTP).

                                                c)

                                                Hvis prøvningskøretøjet har automatisk transmission, anvendes den samme førervalgte driftsmåde, uanset prøvningsprocedure. Hvis der anvendes best case- og worst case-funktionsmåder i forbindelse med WLTP-prøvningerne, jf. punkt 1.2, litra c), i tillæg 6 til underbilag 8 til bilag XXI til forordning (EU) 2017/1151 anvendes worst-case-funktionsmåden som input til korrelationsværktøjet såvel som til fysiske NEDC-prøvninger.

                                                d)

                                                Hvis prøvningskøretøjet har manuel transmission, defineres nmin_drive_set ved den formel, som er fastsat i afsnit 2, litra k), nr. 3, i underbilag 2 til bilag XXI til forordning (EU) 2017/1151.
                                                Fabrikanten kan med godkendelse fra godkendelsesmyndigheden eller i givet fald den udpegede tekniske tjeneste beregne gearskiftepunkterne forskelligt, forudsat at det er berettiget ud fra køretøjets køreegenskaber, og at den yderligere strømsikkerhedsmargin, der anvendes i overensstemmelse med punkt 3.4 i underbilag 2 til bilag XXI til forordning (EU) 2017/1151, ikke overstiger 20 %.

                                          Betingelserne i litra a)-d) finder anvendelse med henblik på den korrelation, som foretages i henhold til nærværende forordning, og berører ikke bestemmelserne i forordning (EU) 2017/1151 eller de typegodkendelser, der udstedes i henhold til nævnte forordning.
                                    2.2b.   Anvendelighed af WLTP-prøvningsbetingelserne
                                    De i punkt 2.2a, litra a)-d), finder anvendelse i overensstemmelse med følgende:

                                                a)

                                                For nye køretøjstyper fra denne forordnings ikrafttræden

                                                b)

                                                For så vidt angår eksisterende køretøjstyper fremlægger fabrikanterne med hensyn til de køretøjstyper, som omfatter køretøjer, der markedsføres i 2020, beviser for godkendelsesmyndigheden, på grundlag af hvilke godkendelsesmyndigheden bekræfter, hvorvidt prøvningsbetingelserne som omhandlet i punkt 2.2a, litra a)-d), er opfyldt i WLTP-prøvningerne.
                                                I bekræftelsen angives identifikationskoden for interpolationsfamilien og en bekræftelse med hensyn til hver af de i litra a)-d) omhandlede prøvningsbetingelser. Godkendelsesmyndigheden udsteder bekræftelsen til fabrikanten og sikrer, at bekræftelsen registreres og kan stilles til rådighed på Kommissionens anmodning uden ophold.
                                                Hvis godkendelsesmyndigheden ikke kan bekræfte, at en eller flere prøvningsbetingelser er blevet opfyldt, sikrer fabrikanten, at den fornyede WLTP-prøvning, eller i givet fald række af prøvninger, jf. underbilag 6 til bilag XXI til forordning (EU) 2017/1151, udføres under en godkendelsesmyndigheds eller i givet fald den tekniske tjenestes overvågning, idet de i punkt 2.2a, litra a)-d), nævnte prøvningsbetingelser anvendes, af den pågældende interpolationsfamilie, herunder en ny korrelation i overensstemmelse med nærværende forordning.
                                                Fabrikanten kan, i tilfælde hvor prøvningsbetingelsen nævnt i punkt 2.2a, litra a), ikke er opfyldt, korrigere værdien i inputmatrixen uden at udføre en ny WLTP-prøvning.

                                          Godkendelsesmyndigheden eller i givet fald den udpegede tekniske tjeneste registrerer resultaterne af den fornyede prøvning eller korrektion og korrelationen i overensstemmelse med afsnit 5 i bilag I, og den fuldstændige korrektionsfil baseret på inputdata fra den fornyede prøvning fremsendes til Kommission, jf. punkt 3.1.1.2, inden den 30. april 2021.«

                                    b)

                                    I punkt 2.4 foretages følgende ændringer:

                                                i)

                                                Følgende punktum indsættes i første afsnit:
                                                »Inputdatamatrixen skal udfyldes for hver udført WLTP-prøvning.«

                                                ii)

                                                I tabel 1 foretages følgende ændringer:

                                                            —

                                                            Under punkt 56 affattes teksten i kolonnen »Bemærkninger« således:

                                                               »Array: Data fra OBD og chassisdynamometer, 1 Hz for OBD og 10 Hz for chassisdynamometer, opløsning 0,1 km/h«

                                                            —

                                                            Under punkt 57 affattes teksten i kolonnen »Bemærkninger« således:

                                                               »Array: 1 Hz. Teoretisk beregnet gearskift angives for køretøj H og L (i givet fald)«.

                                                            —

                                                            Under punkt 61 affattes teksten i kolonnen »Bemærkninger« således:

                                                               »Array: 1 Hz (instrumentets samplingfrekvens 20 Hz) opløsninger på 0,1 A, ekstern måleanordning synkroniseret med chassisdynamometer«

                                                            —

                                                            Punkt 67 affattes således:

                                                                           »67

                                                                           Ki-regenerationsfaktor additiv/multiplikativ for køretøj H og L

                                                                           —

                                                                           Tillæg 1 til underbilag 6 til bilag XXI til forordning (EU) 2017/1151

                                                                              For køretøjer uden periodisk regenererende systemer er denne værdi lig med 1.«

                                                            —

                                                            Følgende led tilføjes:

                                                                           »69

                                                                           Opvarmningsværdi for brændstof

                                                                           kWh/l

                                                                           Tillæg 2 til underbilag 6 til bilag XXI til forordning (EU) 2017/1151

                                                                              Værdi ifølge tabel A6.Till2/1 i forordning (EU) 2017/1151.

                                                                           70

                                                                           Brændstofforbrug ved WLTP-prøvning for køretøj H og L

                                                                           l/100km

                                                                           Afsnit 6 i underbilag 7 til bilag XXI til forordning (EU) 2017/1151

                                                                              Ikke afstemt brændstofforbrug ved Type 1-prøvning

                                                                           71

                                                                           Nominel REESS-spænding

                                                                           V

                                                                           Ifølge DIN EN 60050-482

                                                                              For lavspændingsbatterier som beskrevet i tillæg 2 til underbilag 6 til bilag XXI til forordning (EU) 2017/1151

                                                                           72

                                                                           ATCT (familiekorrektionsfaktor)

                                                                           —

                                                                           Underbilag 6a til bilag XXI til forordning (EU) 2017/1151

                                                                              ATCT (familiekorrektionsfaktor) (14 °C korrektion)

                                                                           73

                                                                           Korrektion af hastighed og afstand ved WLTP-prøvning

                                                                           —

                                                                           Forordning (EU) 2017/1151

                                                                              Korrektion foretaget?

                                                                              0 = Nej | 1 = Ja

                                                                           74

                                                                           Korrektion for RCB ved WLTP-prøvning

                                                                           —

                                                                           Tillæg 2 til underbilag 6 til bilag XXI til forordning (EU) 2017/1151

                                                                              Korrektion foretaget?

                                                                              0 = Nej | 1 = Ja

                                                                           75

                                                                           Antal WLTP-prøvninger

                                                                           1, 2 eller 3

                                                                              Angiv, hvorvidt prøvningsdata stammer fra den første, anden eller tredje WLTP-prøvning

                                                                           76

                                                                           Oplyst WLTP-værdi for køretøj H og L

                                                                           g/km

                                                                           Fabrikantens erklæring

                                                                              Oplyst WLTP-værdi for køretøj H og L. Værdien skal omfatte alle korrektioner (hvis sådanne findes)

                                                                           77

                                                                           Målt WLTP-CO2-værdi korrigeret for køretøj H og L

                                                                           g/km

                                                                           MCO2,C,5-værdier fra tillæg 4 til bilag I til forordning (EU) 2017/1151

                                                                              Kombinerede målte CO2-emissioner for køretøj H og L efter alle gældende korrektioner. I tilfælde af 2 eller 3 WLTP-prøvninger skal alle målte resultater fremlægges.

                                                                           78

                                                                           Fornyet WLTP-prøvning

                                                                           —

                                                                           Punkt 2.2b, litra b), i bilag I

                                                                              Angiv, hvilke prøvningsbetingelser som nævnt i punkt 2.2a, litra a)-d), i bilag I har været genstand for fornyet prøvning«

                                    c)

                                    I punkt 3.1.1.1 foretages følgende ændringer:

                                                i)

                                                Litra a) udgår.

                                                ii)

                                                Litra c), nr. iii), affattes således:

                                                            »iii)

                                                            de inputdata, der er nærmere angivet i punkt 2.4«

                                                iii)

                                                Følgende underafsnit tilføjes:
                                                »Den sammenfattende fil nævnt i litra c) krypteres for at sikre fortrolighed.«

                                    d)

                                    Punkt 3.1.1.2 affattes således:
                                    »3.1.1.2.   Fuldstændig korrelationsfil
                                    Når den originale korrelationsresultatrapport er udstedt i overensstemmelse med punkt 3.1.1.1, uploader typegodkendelsesmyndigheden eller i givet fald den udpegede tekniske tjeneste den sammenfattende fil som omhandlet i punkt 3.1.1.1, litra c), til Kommissionens server, som sender et svar tilbage til afsenderen (med kopi til de relevante tjenestegrene hos Kommissionen), der også omfatter et vilkårligt genereret heltal mellem 0 og 99, som er en hash-kode på den sammenfattende fil, der utvetydigt knytter dette tal sammen med den originale resultatrapport underskrevet digitalt af Kommissionens server.
                                    Typegodkendelsesmyndigheden eller i givet fald den udpegede tekniske tjeneste udarbejder en fuldstændig korrektionsfil, som indeholder den originale korrelationsresultatrapport som omhandlet i punkt 3.1.1.1 og svaret fra Kommissionens server. Filen opbevares af typegodkendelsesmyndigheden som en prøvningsrapport i henhold til bilag VIII til direktiv 2007/46/EF.«

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Artikel 1, stk. 2, litra c) og d), anvendes fra den 1. februar 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 145 af 31.5.2011, s. 1.

            (2)  Kommissionens gennemførelsesforordning (EU) 2017/1152 af 2. juni 2017 om fastsættelse af en metode til at bestemme de nødvendige korrelationsparametre til at afspejle ændringen i den lovpligtige prøvningsprocedure for lette erhvervskøretøjer og om ændring af gennemførelsesforordning (EU) nr. 293/2012 (EUT L 175 af 7.7.2017, s. 644).

            (3)  Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008 (EUT L 175 af 7.7.2017, s. 1).


title: Kommissionens gennemførelsesforordning (EU) 2019/387 af 11. marts 2019 om tilladelse til udvidelse af anvendelsen af olie fremstillet af Schizochytrium sp. (ATCC PTA-9695) som ny fødevare og ændringen af betegnelsen og de specifikke mærkningskrav for olie fremstillet af Schizochytrium sp. (ATCC PTA-9695) i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst.)

text:
                  12.3.2019

                  DA

                  Den Europæiske Unions Tidende

                  L 70/17

         KOMMISSIONENS GENNEMFØRELSESFORORDNING (EU) 2019/387
         af 11. marts 2019
         om tilladelse til udvidelse af anvendelsen af olie fremstillet af Schizochytrium sp. (ATCC PTA-9695) som ny fødevare og ændringen af betegnelsen og de specifikke mærkningskrav for olie fremstillet af Schizochytrium sp. (ATCC PTA-9695) i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
         ud fra følgende betragtninger:

                     (1)

                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen.

                     (2)

                     Kommissionens gennemførelsesforordning (EU) 2017/2470 (2) om EU-listen over nye fødevarer blev vedtaget i henhold til artikel 8 i forordning (EU) 2015/2283.

                     (3)

                     I henhold til artikel 12 i forordning (EU) 2015/2283 skal Kommissionen træffe beslutning om godkendelse og markedsføring af en ny fødevare i Unionen og om ajourføring af EU-listen.

                     (4)

                     I overensstemmelse med Europa-Parlamentets og Rådets forordning (EF) nr. 258/97 (3) blev der ved Kommissionens gennemførelsesafgørelse (EU) 2015/545 (4) givet tilladelse til markedsføring i Unionen af olie fremstillet af mikroalgen Schizochytrium sp.(ATCC PTA-9695) som en ny levnedsmiddelingrediens til anvendelse i en række fødevarer.

                     (5)

                     Ved Kommissionens gennemførelsesforordning (EU) 2018/1032 (5) blev tilladelsen til olie fremstillet af mikroalgen Schizochytrium sp. (T18) som en ny fødevare udvidet i henhold til forordning (EU) 2015/2283 til at omfatte frugt- og grøntsagspuréer.

                     (6)

                     Den 10. september 2018 indgav virksomheden DSM Nutritional Products Europe en ansøgning til Kommissionen om at ændre betingelserne for anvendelsen af den nye fødevare olie fremstillet af Schizochytrium sp. (ATCC PTA-9695), jf. artikel 10, stk. 1, i forordning (EU) 2015/2283. I ansøgningen blev der anmodet om at udvide anvendelsen af olie fremstillet af Schizochytrium sp. (ATCC PTA-9695) til at omfatte frugt- og grøntsagspuréer.

                     (7)

                     Den foreslåede udvidelse af anvendelsen af den nye fødevare ændrer ikke ved de sikkerhedsmæssige hensyn, der lå til grund for tilladelsen til udvidelse af anvendelsen af olie fremstillet af Schizochytrium sp. (T18) til at omfatte frugt- og grøntsagspuréer, jf. gennemførelsesforordning (EU) 2018/1032, ligesom den ikke giver anledning til nogen sikkerhedsmæssige betænkeligheder. I betragtning heraf er den foreslåede udvidelse af anvendelsen i overensstemmelse med artikel 12, stk. 1, i forordning (EU) 2015/2283.

                     (8)

                     Den 10. september 2018 indgav virksomheden DSM Nutritional Products Europe ligeledes en ansøgning til Kommissionen om tilladelse til at ændre betegnelsen og de specifikke mærkningskrav for olie fremstillet af Schizochytrium sp. (ATCC PTA-9695), jf. artikel 10, stk. 1, i forordning (EU) 2015/2283. I ansøgningen anmodes der om sletning af henvisningen til stammen »(ATCC PTA 9695)« fra betegnelsen af den nye fødevare som anført i EU-listen og fra mærkningen af de fødevarer, der indeholder den.

                     (9)

                     Ansøgeren mener, at ændringen af betegnelsen og mærkningskravene for olie fremstillet af Schizochytrium sp. (ATCC PTA-9695) er nødvendig, fordi angivelsen af stammen »(ATCC PTA-9695)« på mærkningen af de fødevarer, der indeholder olie fremstillet af Schizochytrium sp. (ATCC PTA-9695), hverken er forståelig eller relevant for forbrugerne.

                     (10)

                     Fire olier, der er fremstillet af Schizochytrium sp., er på nuværende tidspunkt godkendte og opført på EU-listen over nye fødevarer. Olie fremstillet af Schizochytrium sp. (ATCC PTA-9695) er dog den eneste olie, for hvilken stammen skal angives på mærkningen. Derfor vil ændringen af betegnelsen og mærkningskravene for olie fremstillet Schizochytrium sp. (ATCC PTA-9695) sikre overensstemmelse med betegnelser og mærkninger af alle de olier fremstillet af Schizochytrium sp., der er godkendt som nye fødevarer, uden at have en negativ indvirkning på menneskers sundhed og forbrugernes interesser.

                     (11)

                     Som følge af sletningen af henvisningen til stammen »(ATCC PTA 9695)« fra betegnelsen af den nye fødevare og af de specifikke mærkningskrav for olie fremstillet af Schizochytrium sp. (ATCC PTA-9695) bør ordlyden »(ATCC PTA 9695)« indgå i specifikationerne, da det nødvendigt for at kunne foretage en korrekt identificering af den nye fødevare. Derfor bør specifikationerne i oplysningerne vedrørende »Olie fremstillet af Schizochytrium sp. (ATCC PTA-9695)« i tabel 2 i bilaget til gennemførelsesforordning (EU) 2017/2470 ændres i overensstemmelse hermed.

                     (12)

                     Kommissionen anmodede ikke om en udtalelse fra Den Europæiske Fødevaresikkerhedsautoritet, jf. artikel 10, stk. 3, i forordning (EU) 2015/2283, da en udvidelse af anvendelsen af olie fremstillet af Schizochytrium sp. (ATCC PTA-9695), ændringen af betegnelsen og af de specifikke mærkningskrav for olie fremstillet af Schizochytrium sp. (ATCC PTA-9695) og den deraf følgende ajourføring af EU-listen ikke forventes at få virkninger for menneskers sundhed.

                     (13)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1

               1.   De oplysninger i EU-listen over godkendte nye fødevarer, jf. gennemførelsesforordning (EU) 2017/2470, der vedrører stoffet olie fremstillet af Schizochytrium sp. (ATCC PTA-9695), ændres som angivet i bilaget til nærværende forordning.

               2.   De i stk. 1 omhandlede oplysninger i EU-listen skal omfatte de i bilaget til nærværende forordning fastsatte anvendelsesbetingelser og mærkningskrav.

            Artikel 2
            Bilaget til gennemførelsesforordning (EU) 2017/2470 ændres som anført i bilaget til nærværende forordning.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. marts 2019.

                  På Kommissionens vegne

               Jean-Claude JUNCKER

                  Formand

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            (3)  Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).

            (4)  Kommissionens gennemførelsesafgørelse (EU) 2015/545 af 31. marts 2015 om tilladelse til markedsføring af olie fremstillet af mikroalgen Schizochytrium (ATCC PTA-9695) som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EUT L 90 af 2.4.2015, s. 7).

            (5)  Kommissionens gennemførelsesforordning (EU) 2018/1032 af 20. juli 2018 om tilladelse til udvidelse af anvendelsen af olie fremstillet af mikroalgen Schizochytrium sp. som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EUT L 185 af 23.7.2018, s. 9).

            BILAG
            I bilaget til gennemførelsesforordning (EU) 2017/2470 foretages følgende ændringer:

                        1)

                        Oplysningerne vedrørende »Olie fremstillet af Schizochytrium sp. (ATCC PTA-9695)« i tabel 1 (Godkendte nye fødevarer) affattes således:

                                    Godkendt ny fødevare

                                    Anvendelsesbetingelser for den nye fødevare

                                    Supplerende specifikke mærkningskrav

                                    Andre krav

                                    »Olie fremstillet af

                                          Schizochytrium

                                       sp. (ATCC PTA-9695)

                                       Specificeret fødevarekategori

                                       Maksimumsindhold af DHA

                                    Den nye fødevare betegnes »Olie fremstillet af mikroalgen Schizochytrium sp.« på mærkningen af de fødevarer, der indeholder den.«

                                    Mejeriprodukter, undtagen drikkevarer baseret på mælk

                                    200 mg/100 g, eller for osteprodukter 600 mg/100 g

                                    Produkter til erstatning for mejeriprodukter, undtagen drikkevarer

                                    200 mg/100 g, eller for produkter til erstatning for osteprodukter 600 mg/100 g

                                    Smørbare fedtstoffer og dressing

                                    600 mg/100 g

                                    Morgenmadscerealier

                                    500 mg/100 g

                                    Kosttilskud som defineret i direktiv 2002/46/EF

                                    250 mg DHA pr. dag for den brede befolkning

                                    450 mg pr. dag for gravide og ammende kvinder

                                    Kosterstatning til vægtkontrol som defineret i forordning (EU) nr. 609/2013 og måltidserstatning til vægtkontrol

                                    250 mg/måltid

                                    Mælkebaserede drikkevarer og lignende produkter til småbørn

                                    200 mg/100 g

                                    Fødevarer til indtagelse i forbindelse med stærkt krævende muskelarbejde, især for sportsfolk

                                    Fødevarer med angivelser om fravær eller reduceret forekomst af gluten i overensstemmelse med kravene i Kommissionens gennemførelsesforordning (EU) nr. 828/2014

                                    Fødevarer til særlige medicinske formål som defineret i forordning (EU) nr. 609/2013

                                    I overensstemmelse med de særlige ernæringsmæssige krav hos de personer, som produkterne er beregnet til

                                    Bagværk (brød, boller og rundstykker), søde kiks

                                    200 mg/100 g

                                    Kornbaserede snackstænger

                                    500 mg/100 g

                                    Fedtstoffer til madlavning

                                    360 mg/100 g

                                    Ikke-alkoholdige drikkevarer (herunder mejeriproduktanaloger og drikkevarer på basis af mælk)

                                    80 mg/100 ml

                                    Modermælkserstatninger og tilskudsblandinger som defineret i forordning (EU) nr. 609/2013

                                    Jf. forordning (EU) nr. 609/2013

                                    Forarbejdede fødevarer baseret på cerealier og babymad bestemt til spædbørn og småbørn som defineret i forordning (EU) nr. 609/2013

                                    200 mg/100 g

                                    Frugt-/grøntsagspuré

                                    100 mg/100 g

                        2)

                        Oplysningerne vedrørende »Olie fremstillet af Schizochytrium sp. (ATCC PTA-9695)« i tabel 2 (Specifikationer) affattes således:

                                    Godkendt ny fødevare

                                    Specifikationer

                                    »Olie fremstillet af

                                          Schizochytrium

                                       sp. (ATCC PTA-9695)

                                    Den nye fødevare er udvundet af stammen ATCC PTA-9695 af mikroalgen Schizochytrium sp.
                                    Peroxidtal (PV): ≤ 5,0 meq/kg olie
                                    Uforsæbelige stoffer: ≤ 3,5 %
                                    Transfedtsyrer: ≤ 2,0 %
                                    Frie fedtsyrer: ≤ 0,4 %
                                    Docosapentaensyre (DPA) n-6 ≤ 7,5 %
                                    DHA-indhold: ≥ 35 %«


title: Kommissionens gennemførelsesforordning (EU) 2019/455 af 20. marts 2019 om at gøre importen af blandinger af urinstof og ammoniumnitrat med oprindelse i Rusland, Trinidad og Tobago samt Amerikas Forenede Stater til genstand for registrering

text:
                  21.3.2019

                  DA

                  Den Europæiske Unions Tidende

                  L 79/9

         KOMMISSIONENS GENNEMFØRELSESFORORDNING (EU) 2019/455
         af 20. marts 2019
         om at gøre importen af blandinger af urinstof og ammoniumnitrat med oprindelse i Rusland, Trinidad og Tobago samt Amerikas Forenede Stater til genstand for registrering
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), senest ændret ved Europa-Parlamentets og Rådets forordning (EU) 2018/825 af 30. maj 2018 (2) (»grundforordningen«), særlig artikel 14, stk. 5a,
         efter at have underrettet medlemsstaterne, og
         ud fra følgende betragtninger:

                     (1)

                     Den 13. august 2018 offentliggjorde Europa-Kommissionen (»Kommissionen«) en meddelelse i Den Europæiske Unions Tidende (3) (»indledningsmeddelelsen«') om indledning af en antidumpingprocedure vedrørende importen til Unionen af blandinger af urinstof og ammoniumnitrat med oprindelse i Rusland, Trinidad og Tobago samt Amerikas Forenede Stater som følge af en klage indgivet den 29. juni 2018 af Fertilizers Europe (»klageren«) på vegne af producenter, der tegner sig for over 25 % af den samlede EU-produktion af opløsninger af urinstof og ammoniumnitrat.

               1.   VARE, DER SKAL GØRES TIL GENSTAND FOR REGISTRERING

                     (2)

                     Den vare, der skal gøres til genstand for registrering (»den pågældende vare«), er blandinger af urinstof og ammoniumnitrat, i vandig eller ammoniakalsk opløsning (»UAN«), i øjeblikket henhørende under KN-kode 3102 80 00.

               2.   BEGRUNDELSE FOR REGISTRERING

                     (3)

                     I henhold til grundforordningens artikel 14, stk. 5a, skal Kommissionen pålægge toldmyndighederne at tage de nødvendige skridt til at registrere indførsel i løbet af forhåndsfremlæggelsesperioden i henhold til artikel 19a, således at der senere kan anvendes foranstaltninger mod denne indførsel fra datoen for en sådan registrering, medmindre den har tilstrækkelige beviser for, at kravene enten i artikel 10, stk. 4, litra c) eller d), ikke er opfyldt.

                     (4)

                     Kommissionen efterprøvede, om importørerne havde kendskab til eller burde have haft kendskab til dumpingen, for så vidt angår omfanget og den påståede eller konstaterede skade. Kommissionen undersøgte også, hvorvidt der var en yderligere betydelig stigning i importen, som på baggrund af tidspunktet for den og omfanget af den samt andre omstændigheder i alvorlig grad ville kunne underminere den afhjælpende virkning af den endelige antidumpingtold, der skal anvendes.

                     (5)

                     Kommissionen undersøgte således den foreliggende dokumentation i lyset af grundforordningens artikel 10, stk. 4. Til denne analyse anvendte Kommissionen de statistiske data vedrørende importen henhørende under KN-kode 3102 80 00, som den havde til rådighed.

                     (6)

                     Den 30. januar 2019 opfordrede Kommissionen også interesserede parter til at fremsætte bemærkninger til de foreløbige konklusioner vedrørende importtendenserne efter indledningen af undersøgelsen, og disse bemærkninger er også medtaget i dens analyse.

               2.1.   Importørernes kendskab til dumpingen, omfanget heraf og den påståede skade

                     (7)

                     Kommissionen har tilstrækkelige beviser for, at importen af den pågældende vare fra Rusland, Trinidad og Tobago samt Amerikas Forenede Stater foregår til dumpingpriser.

                     (8)

                     Meddelelsen om indledning af denne procedure, som blev offentliggjort den 13. august 2018, understregede, at de beregnede dumpingmargener er betydelige for alle lande. Overordnet set og i betragtning af omfanget af de påståede dumpingmargener, som varierede fra 43 % til 83 %, er beviserne i klagen på nuværende tidspunkt tilstrækkeligt underbyggede til at godtgøre, at de eksporterende producenter foretager dumping.

                     (9)

                     Klagen indeholdt også tilstrækkelige beviser for den påståede skade for EU-erhvervsgrenen, herunder et fald i markedsandelen og en negativ udvikling af andre af EU-erhvervsgrenens centrale resultatindikatorer.

                     (10)

                     Gennem offentliggørelsen i Den Europæiske Unions Tidende er indledningsmeddelelsen et offentligt dokument, der er tilgængeligt for alle importører. Desuden har importørerne i deres egenskab af interesserede parter i undersøgelsen adgang til den ikke-fortrolige udgave af klagen og det ikke-fortrolige dossier. Kommissionen fandt derfor, at importørerne på dette grundlag havde kendskab til eller burde have haft kendskab til den påståede dumpingpraksis, omfanget heraf og den påståede skade.

                     (11)

                     En række eksporterende producenter fremførte, at artikel 10, stk. 4, litra c), ikke var opfyldt, da der ikke tidligere havde været tale om dumping. Artikel 10, stk. 4, litra c), giver imidlertid udtryk for, at der enten tidligere har været tale om dumping, eller at der har været kendskab til omfanget af den påståede dumping og skade. Som forklaret i betragtning (7) til (10) fandt Kommissionen, at importørerne på grundlag af indledningsmeddelelsen og oplysningerne i klagen havde kendskab til eller burde have haft kendskab til den påståede dumpingpraksis, omfanget heraf og den påståede skade.

                     (12)

                     På baggrund af ovenstående konkluderede Kommissionen, at der ikke er bevis for, at kravet i grundforordningens artikel 10, stk. 4, litra c), ikke var opfyldt.

               2.2.   Yderligere betydelig stigning i importen

                     (13)

                     På grundlag af de statistiske data, der er sammenfattet i tabel 1 nedenfor, fandt Kommissionen, at mængden af UAN-import fra de pågældende lande til Unionen voksede med 23 % i perioden september 2018-december 2018, dvs. efter indledningen af sagen, i forhold til perioden september 2017-december 2017, dvs. samme periode i det foregående år og en del af undersøgelsesperioden (perioden fra 1. juli 2017 til 30. juni 2018). Desuden var den gennemsnitlige månedlige importmængde fra de pågældende lande til Unionen i perioden fra september 2018 til december 2018 34 % højere end den gennemsnitlige månedlige importmængde til Unionen i undersøgelsesperioden. I betragtning af denne yderligere betydelige stigning i importen fra de pågældende lande konkluderede Kommissionen derfor, at der ikke er bevis for, at dette krav ikke var opfyldt.

                        Tabel 1

                        Importmængde (ton)

                                 Oprindelse

                                 September 2017- december 2017

                                 September 2018-december 2018

                                 Δ

                                 Månedligt gennemsnit i undersøgelsesperioden

                                 Gennemsnit
                                 september 2018- december 2018

                                 Δ

                                 Rusland

                                 226 319

                                 270 449

                                 + 19,5 %

                                 51 491

                                 67 612

                                 + 31,3 %

                                 Trinidad og Tobago

                                 150 497

                                 167 852

                                 + 11,5 %

                                 30 681

                                 41 963

                                 + 36,8 %

                                 USA

                                 200 757

                                 333 393

                                 + 66,1 %

                                 61 848

                                 83 348

                                 + 34,8 %

                                 Alle 3

                                 577 573

                                 771 694

                                 + 33,6 %

                                 144 020

                                 192 924

                                 + 34,0 %

                                    Kilde: Eurostat.

               2.3.   Underminering af toldens afhjælpende virkninger

                     (14)

                     Som konkluderet i afsnit 2.2. var der en yderligere betydelig vækst i importen af den pågældende vare efter indledningen af den nuværende undersøgelse. Disse mængder udgør over 48 000 yderligere ton pr. måned i forhold til de mængder, der blev importeret fra de pågældende lande i undersøgelsesperioden. Denne vækst alene udgør 10 % af EU-forbruget i 2017.

                     (15)

                     Ifølge de importstatistikker, der er sammenfattet i tabel 2 nedenfor, var den gennemsnitlige pris i euro pr. ton import fra de pågældende lande til Unionen i perioden fra september 2018 til december 2018 19,5 % højere end den gennemsnitlige importpris fra disse lande i undersøgelsesperioden. Der kunne konstateres en kraftig stigning i importpriserne for importen fra hvert af de lande, der er omfattet af undersøgelsen.

                        Tabel 2

                        Importpriser (gennemsnit, EUR/ton)

                                 Oprindelse

                                 September 2017- december 2017

                                 September 2018- december 2018

                                 Δ

                                 Månedligt gennemsnit i undersøgelsesperioden

                                 Gennemsnit
                                 september 2018- december 2018

                                 Δ

                                 Rusland

                                 129,1

                                 160,1

                                 + 24,0 %

                                 125,9

                                 160,1

                                 + 27,2 %

                                 Trinidad og Tobago

                                 136,0

                                 175,4

                                 + 28,9 %

                                 139,8

                                 175,4

                                 + 25,4 %

                                 USA

                                 118,0

                                 136,6

                                 + 15,7 %

                                 124,5

                                 136,6

                                 + 9,7 %

                                 Alle 3

                                 127,1

                                 153,3

                                 + 20,6 %

                                 128,3

                                 153,3

                                 + 19,5 %

                                    Kilde: Eurostat.

                     (16)

                     En række eksporterende producenter og importører fremførte, at den betydelige prisstigning på importen fra de berørte lande medførte, at denne import ikke ville have negative indvirkninger på priserne på markedet. Disse eksporterende producenter nævnte også, at der ikke havde været nogen lageropbygning siden indledningen af undersøgelsen. Det blev derfor fremført, at den afhjælpende virkning af den endelige antidumpingtold, hvis den blev indført, ikke ville blive alvorligt undermineret.

                     (17)

                     Klageren fremlagde imidlertid tilstrækkelige beviser for, at prisstigningen var beskeden i forhold til stigningen i omkostningerne (navnlig gas i løbet af sommeren og efteråret 2018). Selv om der ikke er noget afgørende bevis for lageropbygning siden indledningen af undersøgelsen, fremlagde klageren desuden yderligere dokumentation for, at den bratte stigning i importmængderne siden indledningen af undersøgelsen yderligere havde forværret EU-producenternes skadevoldende situation (herunder de øgede tab efter undersøgelsesperioden).

                     (18)

                     På dette grundlag fastslog Kommissionen, at de foreliggende oplysninger ikke gør det muligt at konkludere, at dette krav ikke var opfyldt.

               2.4.   Konklusion

                     (19)

                     I lyset af ovenstående fandt Kommissionen, at der ikke er noget afgørende bevis for, at registrering af importen af den pågældende vare i forhåndsfremlæggelsesperioden ikke er berettiget i dette tilfælde. Siden offentliggørelsen af indledningsmeddelelsen, hvor de eksporterende producenter havde kendskab til eller burde have haft kendskab til den påståede dumping og skade, er importen af den pågældende vare vokset yderligere på en måde, der i alvorlig grad kan underminere den afhjælpende virkning af antidumpingtolden også i forhåndsfremlæggelsesperioden.

                     (20)

                     Resultaterne er de samme selv ud fra de seneste statistiske oplysninger, som Kommissionen har adgang til.

                     (21)

                     Kommissionen skal således i overensstemmelse med antidumpinggrundforordningens artikel 14, stk. 5a, registrere importen af den pågældende vare i forhåndsfremlæggelsesperioden.

               3.   REGISTRERING

                     (22)

                     I henhold til antidumpinggrundforordningens artikel 14, stk. 5a, skal importen af den pågældende vare gøres til genstand for registrering i løbet af forhåndsfremlæggelsesperioden i henhold til grundforordningens artikel 19a, medmindre der er tilstrækkelige beviser for, at kravene i artikel 10, stk. 4, litra c) eller d), ikke er opfyldt.

                     (23)

                     Enhver fremtidig betalingsforpligtelse udspringer af de endelige resultater af denne antidumpingundersøgelse.

                     (24)

                     I de påstande i klagen, hvori der anmodes om indledning af en undersøgelse, beregnes der dumpingmargener på mellem 43 % og 83 % og en gennemsnitlig skadestærskel på op til 13 % for den pågældende vare. Beløbet for den mulige fremtidige betalingsforpligtelse beregnes til at være på det niveau ud fra klagen, nemlig 13 % til 83 % af cif-importværdien af den pågældende vare.

               4.   BEHANDLING AF PERSONOPLYSNINGER

                     (25)

                     Personoplysninger indsamlet i forbindelse med denne registrering vil blive behandlet i overensstemmelse med Europa-Parlamentets og Rådets forordning (EU) 2018/1725 (4) —

               VEDTAGET DENNE FORORDNING:

            Artikel 1

               1.   I henhold til artikel 14, stk. 5a, i forordning (EU) 2016/1036 pålægges det hermed toldmyndighederne at tage de nødvendige skridt til registrering af importen til Unionen af blandinger af urinstof og ammoniumnitrat, i vandig eller ammoniakalsk opløsning, i øjeblikket henhørende under KN-kode 3102 80 00 og med oprindelse i Rusland, Trinidad og Tobago samt Amerikas Forenede Stater.

               2.   Registreringen ophører tre uger efter datoen for denne forordnings ikrafttrædelse.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. marts 2019.

                  På Kommissionens vegne

               Jean-Claude JUNCKER

                  Formand

            (1)  EUT L 176 af 30.6.2016, s. 21.

            (2)  EUT L 143 af 7.6.2018, s. 1.

            (3)  EUT C 284 af 13.8.2018, s. 9.

            (4)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).


title: Kommissionens gennemførelsesforordning (EU) 2019/487 af 19. marts 2019 om registrering af en betegnelse i registret over garanterede traditionelle specialiteter »Ziegen-Heumilch«/»Goat's Haymilk«/»Latte fieno di capra«/»Lait de foin de chèvre«/»Leche de heno de cabra« (GTS)

text:
                  26.3.2019

                  DA

                  Den Europæiske Unions Tidende

                  L 84/3

         KOMMISSIONENS GENNEMFØRELSESFORORDNING (EU) 2019/487
         af 19. marts 2019
         om registrering af en betegnelse i registret over garanterede traditionelle specialiteter »Ziegen-Heumilch«/»Goat's Haymilk«/»Latte fieno di capra«/»Lait de foin de chèvre«/»Leche de heno de cabra« (GTS)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Østrigs ansøgning om registrering af betegnelsen »Ziegen-Heumilch«/»Goat's Haymilk«/»Latte fieno di capra«/»Lait de foin de chèvre«/»Leche de heno de cabra« er blevet offentliggjort i Den Europæiske Unions Tidende (2), jf. artikel 50, stk. 2, litra b), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Ziegen-Heumilch«/»Goat's Haymilk«/»Latte fieno di capra«/»Lait de foin de chèvre«/»Leche de heno de cabra« registreres —

               VEDTAGET DENNE FORORDNING:

            Artikel 1
            Betegnelsen »Ziegen-Heumilch«/»Goat's Haymilk«/»Latte fieno di capra«/»Lait de foin de chèvre«/»Leche de heno de cabra« (GTS) registreres.
            Betegnelsen i stk. 1 henviser til et produkt i kategori 1.4. — Andre animalske produkter (æg, honning, forskellige mejeriprodukter undtagen smør, m.m.) i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. marts 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 400 af 6.11.2018, s. 7.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2019/486 af 19. marts 2019 om registrering af en betegnelse i registret over garanterede traditionelle specialiteter »Schaf-Heumilch«/»Sheep's Haymilk«/»Latte fieno di pecora«/»Lait de foin de brebis«/»Leche de heno de oveja« (GTS)

text:
                  26.3.2019

                  DA

                  Den Europæiske Unions Tidende

                  L 84/1

         KOMMISSIONENS GENNEMFØRELSESFORORDNING (EU) 2019/486
         af 19. marts 2019
         om registrering af en betegnelse i registret over garanterede traditionelle specialiteter »Schaf-Heumilch«/»Sheep's Haymilk«/»Latte fieno di pecora«/»Lait de foin de brebis«/»Leche de heno de oveja« (GTS)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Østrigs ansøgning om registrering af betegnelsen »Schaf-Heumilch«/»Sheep's Haymilk«/»Latte fieno di pecora«/»Lait de foin de brebis«/»Leche de heno de oveja« er blevet offentliggjort i Den Europæiske Unions Tidende (2), jf. artikel 50, stk. 2, litra b), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Schaf-Heumilch«/»Sheep's Haymilk«/»Latte fieno di pecora«/»Lait de foin de brebis«/»Leche de heno de oveja« registreres —

               VEDTAGET DENNE FORORDNING:

            Artikel 1
            Betegnelsen »Schaf-Heumilch«/»Sheep's Haymilk«/»Latte fieno di pecora«/»Lait de foin de brebis«/»Leche de heno de oveja« (GTS) registreres.
            Betegnelsen i stk. 1 henviser til et produkt i kategori 1.4. — Andre animalske produkter (æg, honning, forskellige mejeriprodukter undtagen smør, m.m.) i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. marts 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 400 af 6.11.2018, s. 3.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2019/522 af 27. marts 2019 om ændring af gennemførelsesforordning (EU) nr. 1191/2014 for så vidt angår indberetning i henhold til artikel 19 i forordning (EU) nr. 517/2014 af data om produktion og om import og eksport af polyoler, der indeholder hydrofluorcarboner

text:
                  28.3.2019

                  DA

                  Den Europæiske Unions Tidende

                  L 86/37

         KOMMISSIONENS GENNEMFØRELSESFORORDNING (EU) 2019/522
         af 27. marts 2019
         om ændring af gennemførelsesforordning (EU) nr. 1191/2014 for så vidt angår indberetning i henhold til artikel 19 i forordning (EU) nr. 517/2014 af data om produktion og om import og eksport af polyoler, der indeholder hydrofluorcarboner
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 517/2014 af 16. april 2014 om fluorholdige drivhusgasser og om ophævelse af forordning (EF) nr. 842/2006 (1), særlig artikel 19, stk. 7, og
         ud fra følgende betragtninger:

                     (1)

                     Det er ved Kommissionens gennemførelsesforordning (EU) nr. 1191/2014 (2) fastlagt, hvordan og i hvilket format oplysningerne i henhold til artikel 19 i forordning (EU) nr. 517/2014 skal indberettes, når visse fluorholdige drivhusgasser anvendes som råvare, eller når producenter, importører og eksportører af disse gasser markedsfører produkter eller udstyr, der indeholder sådanne gasser, og når virksomheder destruerer disse gasser.

                     (2)

                     Der er i afgørelse XXX/10 (3) truffet af parterne i Montrealprotokollen om stoffer, der nedbryder ozonlaget, til Wienerkonventionen om beskyttelse af ozonlaget (4) (Montrealprotokollen) fastsat reviderede indberetningsformularer, der skal anvendes ved indberetning af kontrollerede stoffer, herunder biproduktion af hydrofluorcarbon-23 (HFC-23) og import og eksport af polyoler, der indeholder hydrofluorcarboner, som følge af, at Kigaliændringen til nævnte protokol vedrørende udfasning af hydrofluorcarboner (HFC) træder i kraft den 1. januar 2019 (5).

                     (3)

                     Det indberetningsformat, der er fastsat i bilaget til gennemførelsesforordning (EU) nr. 1191/2014, bør ændres for at bringe det i overensstemmelse med det indberetningsformat, der er fastsat i afgørelse XXX/10, og som anvendes af parterne i Montrealprotokollen. Dette vil sætte Unionen i stand til at opfylde sine indberetningsforpligtelser i henhold til Montrealprotokollen.

                     (4)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 24, stk. 1, i forordning (EU) nr. 517/2014 —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) nr. 1191/2014 ændres i overensstemmelse med bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. marts 2019.

                  På Kommissionens vegne

               Jean-Claude JUNCKER

                  Formand

            (1)  EUT L 150 af 20.5.2014, s. 195.

            (2)  Kommissionens gennemførelsesforordning (EU) nr. 1191/2014 af 30. oktober 2014 om fastsættelse af formatet og metoden for den indberetning, der er omhandlet i artikel 19 i Europa-Parlamentets og Rådets forordning (EU) nr. 517/2014 om fluorholdige drivhusgasser (EUT L 318 af 5.11.2014, s. 5).

            (3)  Afgørelse XXX/10 truffet af parterne i Montrealprotokollen som vedtaget den 9. november 2018.

            (4)  Rådets beslutning 88/540/EØF af 14. oktober 1988 om indgåelse af Wienerkonventionen om beskyttelse af ozonlaget og Montreal-protokollen om stoffer, der nedbryder ozonlaget (EFT L 297 af 31.10.1988, s. 8).

            (5)  Afgørelse XXVIII/1 truffet af parterne i Montrealprotokollen som vedtaget den 15. oktober 2016.

            BILAG
            I bilaget til gennemførelsesforordning (EU) nr. 1191/2014 foretages følgende ændringer:

                        1)

                        I afsnit 1 affattes tabellen således:

                                    »OPLYSNINGER, DER SKAL INDBERETTES

                                       BEMÆRKNINGER

                                    1A

                                    samlet produktionsmængde fra anlæg i Unionen

                                    1Aa

                                                —

                                                heraf: ikke-opsamlede mængder

                                    1A_a

                                                —

                                                heraf: destruerede mængder

                                    Hvis in-line-destruktion foretages af en anden virksomhed, bør denne angives
                                    Producenter, der foretager destruktion, indberetter de samlede destruerede mængder i indberetningens afsnit 8

                                       AUTOMATISK BEREGNEDE MÆNGDER

                                    1Ab

                                                —

                                                heraf: samlet mængde genereret og opsamlet

                                    1Ab = 1A – 1Aa

                                       OPLYSNINGER, DER SKAL INDBERETTES

                                    1B

                                                —

                                                heraf: produktionsmængden fra anlæg i Unionen, som består af genvundne biprodukter eller uønskede produkter, hvor biprodukterne eller de uønskede produkter er destrueret i anlæggene inden markedsføring

                                    Producenter, der foretager destruktion, indberetter de samlede destruerede mængder i indberetningens afsnit 8

                                    1C

                                                —

                                                heraf: produktionsmængden fra anlæg i Unionen, som består af genvundne biprodukter eller uønskede produkter, hvor biprodukterne eller de uønskede produkter er overgivet til andre virksomheder med henblik på destruktion og ikke har været markedsført tidligere

                                    Det angives, hvilken virksomhed, der foretager destruktionen

                                    1C_a

                                                —

                                                heraf: mængden af hydrofluorcarboner, der er fremstillet med henblik på anvendelse som råvare i Unionen

                                    Det angives, i hvilke medlemsstater anvendelsen som råvare finder sted

                                    1C_a1

                                                —

                                                heraf: uden forudgående opsamling

                                    Indberettes kun for HFC-23

                                       AUTOMATISK BEREGNEDE MÆNGDER

                                    1C_a2

                                                —

                                                heraf: uden forudgående opsamling

                                    1C_a2 = 1C_a – 1C_a1;
                                    Beregnes kun for HFC-23

                                       OPLYSNINGER, DER SKAL INDBERETTES

                                    1C_b

                                                —

                                                heraf: mængden af hydrofluorcarboner, der er fremstillet med henblik på anvendelse i Unionen, og som er undtaget i medfør af Montrealprotokollen

                                    Det angives, hvilke typer undtagne anvendelser der er tale om

                                       AUTOMATISK BEREGNEDE MÆNGDER

                                    1D

                                                —

                                                heraf: samlet mængde egen produktion, der er opsamlet og destrueret, og som ikke tidligere er markedsført

                                    1D = 1B + 1C

                                    1E

                                    Produktion til rådighed til salg eller anvendelse som råvare

                                    1E = 1A – 1D – 1A_a«

                        2)

                        I afsnit 2 tilføjes følgende som række 2F til tabellen:

                                    »2F

                                    Mængden af hydrofluorcarboner i polyolblandinger«

                        3)

                        I afsnit 3 tilføjes følgende som række 3J til tabellen:

                                    »3J

                                    Mængden af hydrofluorcarboner i polyolblandinger«


title: Kommissionens gennemførelsesforordning (EU) 2019/594 af 8. april 2019 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Vitellone Bianco dell'Appennino Centrale« (BGB))

text:
                  12.4.2019

                  DA

                  Den Europæiske Unions Tidende

                  L 103/21

         KOMMISSIONENS GENNEMFØRELSESFORORDNING (EU) 2019/594
         af 8. april 2019
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Vitellone Bianco dell'Appennino Centrale« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede geografiske betegnelse »Vitellone Bianco dell'Appennino Centrale«, der er registreret ved Kommissionens forordning (EF) nr. 1107/96 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen for betegnelsen »Vitellone Bianco dell'Appennino Centrale« (BGB), der er offentliggjort i Den Europæiske Unions Tidende, godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. april 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).

            (3)  EUT C 441 af 7.12.2018, s. 20.